Brumbies byt vas om Rebels te klop | Netwerk24
18 April 2021 08:31
Lekkerte! Die Brumbies se Tom Wright skuif oor die doellyn vir een van sy span se vier drieë. Foto: Getty Images
Die Brumbies het vier drieë gedruk om met 26-20 in Melbourne te wen. Teen die einde was daar 'n paar benoude oomblikke vir die wenspan.
Die Rebels het 'n strafskop by 'n skrum gemelk en daarna alles probeer om nog 'n drie te druk . . . en bitter naby daaraan gekom. Helaas, het 'n hanteerfout 'n einde aan hul poging tot 'n oorwinning gebring.
Die Brumbies, reeds verseker van 'n plek in die uitspeelronde, het aanstaande week 'n loslootjie, terwyl die Rebels en die segelose Waratahs kragte meet.
Die Reds is reeds verseker van 'n plek in die eindstryd, terwyl die Brumbies in die uitspeelwedstryd teen die span wat derde klaarmaak te staan sal kom.
Die Western Force het 14 en die Rebels 12 punte.
• Puntemakers: Brumbies 26 (19): Drieë: Rory Scott, Cadeyrn Neville, Tom Wright, Bayley Kuenzle. Doelskoppe: Ryan Lonergan (2), Noah Lolesio.
Rebels 20 (7): Drieë: James Hanson, Joe Powell. Doelskoppe: Matt Toomua (2). Strafdoele: Toomua (2). – Sportredaksie